የመስቀል አደባባይ ቦሌ ድልድይ መንገድ ዛሬ ተመረቀ
– በአዲስ መልክ የተገነባውና ከመስቀል አደባባይ እስከ ቦሌ ድልድይ የሚደርሰው መንገድ ተመረቀ ።የአዲስ አበባ መንገዶች ባለስልጣን እንዳለው የመንገድ ግንባታው ከተያዘለት የ60 ሚሊየን ዶላር በጀት ባነሰ ወጪ ነው የተጠናቀቀው።ከተያዘለት በጀት 13 ሚሊዮን ዶላር የተረፈ ሲሆን ፥ በዚህም ከመንገዱ ጋር የሚገናኙ ሌሎች መንገዶችን ለመገንባት ባለስልጣኑ ከአዲስ አበባ አስተዳደር ጋር እየተወያየ ነው።ይህ የአፍሪካ ጎዳና በሚል የተሰየመው መንገድ 4 ነጥብ 3 ኪሎ ሜትር የሚረዝም ሲሆን 40 ሜትር ስፋትም አለው።የመንገድ ግንባታውን  ካከናወነው የቻይናው ሲ አር ቢ ሲ ኩባንያ  ከፍተኛ የቴክኖሎጂ ሽግግርና የስራ ልምድ መገኘቱንም ነው የባለስልጣኑ ዋና ዳይሬክተር ኢንጅነር ፍቃዱ ኃይሌ የተናገሩት ።እንደፋና ብሮድካስቲንግ ዘገባ ለአፍሪካ ህብረት 50ኛ ዓመት የምስረታ ክብረ በዓል ሲባልም መንገዱ ከተቀመጠለት የጊዜ ገደብ ቀድሞ ለትራፊክ ክፍት መሆኑ የሚታወስ ሲሆን  በቦሌ መንገድ የተከናወኑ ምርጥ ተሞክሮዎችን  በመውሰድ ከማዕድን ሚኒስቴር በመገናኛ አልፎ ፣ ከሜክሲኮ እስከ ኮካ ማዞሪያ የሚከናወነውን የመንገድ ግንባታንም በፍጥነት ለማጠናቀቅ ጥረት እንደሚደረግ ሀላፊው ተናግረዋል።